《林省吾挽辞》
宋代·王柏

羌若人兮大带而深衣，张拱徐趋兮俨乎其若思。
动有则兮神定，澹无欲兮心夷。
便儇嵚{上山下戏}之纷吾前兮，醢鸡起灭。
忠信传习之省吾躬兮，圣贤我师。
伊春阳之冉冉兮，生意方懋。
何雪霜之不仁兮，荃兰遽萎。
搴三后之纯英兮，时不而荣瘁。
抱太极而永归兮，哀与我之其谁。
云沈沈兮凄巘，风稜稜兮断澌。
长田长田兮，寂寂永夜。
畅旨独立兮，千古名垂。

作者简介：王柏（1197-1274），字会之，婺州金华人。生于宋宁宗庆元三年，卒于度宗咸淳十年，年七十八岁。少慕诸葛亮为人，自号长啸，三十岁后以为“长啸非圣门持敬之道”，遂改号鲁斋。金华（今属浙江）人。从何基学，以教授为业，曾受聘主丽泽、上蔡等书院。度宗咸淳十年卒，年七十八，谥文宪。柏著述繁富，有《诗疑》、《书疑》等，大多已佚。其诗文集《甲寅稿》亦已佚，明正统间六世孙王迪裒集为《王文宪公文集》二十卷，由义乌县正刘同于正统八年（一四四三）刊行。事见《续金华丛书》本卷末附《王文宪公圹志》，《宋史》卷四三八有传。